महापौर ने शीतला माता मंदिर की व्यवस्था जांची, मेला मैदान का लिया जायजा
हरवर्ष भरने वाले कागा मेले की तैयारियों को लेकर बुधवार को महापौर घनश्याम ओझा आयुक्त शिवप्रसाद मदन नकाते ने अन्य अधिकारियों के साथ मेला स्थल का जायजा लिया और जरूरी कार्यों के निर्देश भी जारी किए। महापौर ने मेले के दौरान सफाई लाइट की व्यवस्था को दुरुस्त रखने पर जोर दिया। साथ ही पीडब्ल्यूडी के अफसरों को मेले के पूर्व सड़क निर्माण कार्य पूरा करने को कहा। आयुक्त ने संबंधित सीएसआई को सड़कों पर पड़ा मलबा हटाने के निर्देश दिए। इस दौरान उप महापौर देवेंद्र सालेचा, उपायुक्त मोहनसिंह राजपुरोहित, उपायुक्त (राजस्व) केपी सिंह पार्षद अरविंद गहलोत ने भी अपने-अपने सुझाव दिए।
कागा मेला स्थल का महापौर नगर निगम आयुक्त ने जायजा लिया।
awa_Deva hin_Deva awa_Deva